Apostelen Peter

Peter (gresk:  – Pétros; født omkring Kristi fødsel, død 64 eller 67) var en av Jesu tolv disipler i Det nye testamente, sammen med Jakob og Johannes den som stod Jesus nærmest. Han het opprinnelig Simon eller Simeon, men Jesus ga ham kallenavnet Peter (som betyr «Klippen», på arameisk Kefas).

Han skal ha vært gift, og ifølge Klemens av Alexandria skal han også ha hatt barn.

 Virke 
Simon var opprinnelig fisker. En dag han fisket i Genesaretsjøen, kalte Jesus ham og hans bror, apostelen Andreas, til å følge seg (Matt 4,18-22, Mark 1,16-20, Luk 5,1-10 og Joh 1,40-42).

Peter regnes for å være en av de mest sentrale personer i det tidlige kristne samfunnet, sammen med Paulus. Peter var den første kristne misjonæren som besøkte hedninger (ikke-jøder) for å forkynne evangeliet. 

Sitatet i 1. Korinterbrev 9,5: «Har ikke også vi rett til å ha med oss en troende søster som ektefelle, slik som de andre apostlene og Herrens brødre og Kefas?»1.Kor. 9,5 tolkes av den katolske kirke slik at Peter hadde med seg sin kone på misjonsreiser. Denne fortolkningen har vakt mye anstøt, men Hieronymus trøstet seg med at «Petrus har avtvettet ekteskapets skitt med martyriets blod.»Lorenz Bergmann: Kirkehistorie, bind 1 (s. 52), forlaget Haase, København 1973

Det hevdes at Peter skrev to brev som er med i Det nye testamentet, Peters første brev og Peters andre brev. Teksten i 1. Petersbrev 5,131. Peter 5,13 med hilsen fra «deres søster i Babylon», kan tolkes som det var snakk om festningen Babylon i Nildeltaet<ref>[https://en.wikisource.org/wiki/Dictionary_of_Greek_and_Roman_Geography/Ba%27bylon_2. «Babylon 2», Dictionary of Greek and Roman Geography]</ref> - men det kan også være en symboltung betegnelse for Roma, slik som i Johannes åpenbaring 14,8Joh.Åp. 14.8 og 18,2. Sammen med hilsenen fra «min sønn Markus» i 1. Petersbrev 5,13 - ifølge den koptiske kirke var evangelisten Markus den første pave av Alexandria - kan hilsenen tolkes slik at brevet ble skrevet i Egypt. Flere mener at brevet er autorisert av Peter, men det er neppe skrevet av ham selv. Om det andre Petersbrevet er det en betydelig debatt om hvem som er forfatteren. 

Hans navn er også knyttet til flere apokryfe verk utenom Det nye testamente, deriblant Petersevangeliet (som bare er bevart i fragment), Peters apokalypse, Den gnostiske Peters apokalypse og Petersaktene. Det er lite trolig at han skrev noen av disse, men det var en vanlig praksis å knytte en kjent forfatter til slike verk.

 Tilknytningen til Roma 
Den katolske kirke anser Peter som den første biskopen over Roma og den første pave. Pavens posisjon som leder av den katolske kirken er også bygget på at Peter var biskop i Roma, og at pavene er Peters etterfølgere. Pavetittelen kom ikke i bruk før på 200-tallet, men Peter regnes likevel av Den katolske kirke som den første paven, ettersom han skal ha vært leder for menigheten i Roma.

Peter ble etter sagntradisjonen korsfestet i Roma, og Peterskirken er ifølge tradisjonen bygget over hans grav. Pave Pius XII fikk foretatt utgravninger under Peterskirken, der man fant en grav som antas å være Peters. Det har vært hevdet at han ble gravlagt på Vatikanhøyden nær Neros hage og idrettsanlegg. Det ble etter hvert reist en mur rundt Peters grav, og en liten rest av denne er senere funnet. Etter hvert ble gravfeltet delt i to av en rød mur, like over det som kan ha vært Peters grav. Her fant man knokler etter en kraftig, eldre mann uten hodeskalle. Et hode som sies å være Peters hode oppbevares i kirken San Giovanni in Laterano.Pål Bang-Hansen: Roma (s. 128), forlaget Damm, Oslo 2004, ISBN 82-496-0697-3

Kirken San Sebastiano fra 1600-tallet er bygd over katakomber der murene er dekket av graffiti som påkaller Peter og Paulus. Det har vært spekulert i at levningene deres kan være flyttet hit, til utkanten av Roma, under forfølgelsene.Gyldendals reiseguider: Roma (side 265)

Plasseringen av Peter til Roma er omdiskutert. Det hevdes at det ikke finnes noe skriftsted som kan bevise at Peter noen gang var i Roma eller at han var biskop (leder av menigheten) i Roma. Apostelen Paulus' brev til romerne fra om lag år 58, støtter at det da var et kristent samfunn i Roma, men uten å nevne Peter. Peters 1. brev sier at "Menigheten i dette Babylon, den som er utvalgt sammen med dere, sender sin hilsen".1 Pet 5, 13.Det er også tvilsomt om apostelen Peter skrev Peters første brev.
Babylon var en by i Egypt. 

I tillegg til Roma gjorde byen Antiokia nær Antakya i Sørøst-Tyrkia, på 200-tallet krav på at Peter hadde vært biskop der.

Biskop Klements første brev til korinterne plasserer Peter i Roma, ved å nevne at han døde der. Det er tvilsomt om brevet er ekte. En liste over romerske biskoper som tillegges Ireneus av Lyon, støtter plasseringen i Roma og gravplassen Vatikanhøyden. Denne er tradisjonelt datert til årene 105–110, men er mer trolig fra perioden 190-200. Tertullianus knyttet om lag år 170 Peter i Roma. Også pave Klemens I (død år 97), som regnes som den fjerde i paverekken, men levde i Peters samtid og kjente ham personlig, nevner Peter som leder av menigheten i Roma.

Flere historikere har utfordret det tradisjonelle synet på Peters plassering i Roma.J.N.D. Kelly, Oxford Dictionary of the Popes (Oxford University Press, 1996), side 6. "Ignatius assumed that Peter and Paul wielded special authority over the Roman church, while Irenaeus claimed that they jointly founded it and inaugurated its succession of bishops. Nothing, however, is known of their constitutional roles, least of all Peter's as presumed leader of the community."Building Unity, Ecumenical Documents IV (Paulist Press, 1989), p. 130. "There is increasing agreement that Peter went to Rome and was martyred there, but we have no trustworthy evidence that Peter ever served as the supervisor or bishop of the local church in Rome."
En kritisk studie i 2009 av Otto Zwierlein konkluderte at det ikke var snev av pålitelige skriftlige eller arkeologiske indisier for at Peter noen gang var i Roma.Pieter W. van der Horst, review of Otto Zwierlein, Petrus in Rom: die literarischen Zeugnisse. Mit einer kritischen Edition der Martyrien des Petrus und Paulus auf neuer handschriftlicher Grundlage, Berlin: Walter de Gruyter, 2009, in Bryn Mawr Classical Review 2010.03.25.

Den katolske kirke anser at Peters grav er funnet i Roma. Etter at pave Pius XII satte igang omfattende arkeologiske utgravninger under Peterskirken mellom 1939 og 1949, fortsatte professor Margherita Guarducci, ekspert i latinsk og gresk epigrafikk, undersøkelsene, og fant blant annet en inskripsjon som hun tydet som: «Peter er her inne».http://www.ucd.ie/cai/classics-ireland/1996/Curran96.html Classical Association of Ireland], ytterligere tekst. Som en følge av professor Guarduccis undersøkelser og konklusjon meddelte pave Paul VI i juni 1968 offisielt: «St. Peters jordiske rester er blitt identifisert på en måte som vi anser for overbevisende».

 Martyren 
Nyere sagnlitteratur skriver at Peter led martyrdøden under keiser Nero, trolig i år 64 (tradisjonen sier år 67). Han hevdes å ha sittet innesperret i fengselet Tullianum, som lå i en gammel cisterne med forbindelse til Cloaca Maxima, Romas hovedkloakk. Den nederste del av cellen ble brukt til henrettelser, og likene slengt i kloakken. Vercingetorix var blant de som ble drept der. Peter sies å ha fått en kilde til å springe i cellen, og vannet derfra brukte han til å døpe sine to voktere. I dag er 1500-tallskirken San Giuseppe dei Falegnami (snekkernes skytshelgen) reist over fangehullet.Gyldendals reiseguider: Roma (side 91) Sagntradisjonen hevder at lenkene han var festet med, siden ble ført til Konstantinopel, men keiserinne Eudokia sendte på slutten av 430-årene den ene til sin datter Eudoxia i Roma.Veneration of the Precious Chains of the Holy and All-Glorious Apostle Peter - Orthodox Church in America Hun i sin tur forærte lenken til pave Leo I, som reiste kirken San Pietro in Vincoli (= Sankt Peter i lenker)  til lenkens ære. Noen år senere ble også den andre lenken brakt til Roma, hvor den ifølge sagnet mirakuløst føyde seg sammen med den første. I dag er lenkene utstilt under høyalteret. Ellers er kirken mest kjent for Michelangelos statue av Moses.Gyldendals reiseguider: Roma (s. 170)

Hos Origenes og i Petersaktene'' fortelles en historie om hans martyrium. Han skal etter eget ønske ha blitt korsfestet med hodet ned, for på den måten å vise respekt for Jesus. Et omvendt kors brukes av satanister som en avvisning av kristendommen, men det er samtidig også et Peterskors, som er et kristent symbol.

Peters minnedager er 29. juni (sammen med Paulus) og 22. februar (apostelen Peters stol).

 Se også 
 Peterskors

 Referanser 

 Eksterne lenker 


Peter
Peter
Peter
Peter
Peter
Peter
Kategori:Personer fra subdistriktet Kinneret i Israel
Kategori:Personer fra Betsaida
Kategori:Dødsfall i 67
Kategori:Henrettede personer (før 500-tallet)